Document ID: 32015R2195

Reference:
28.11.2015
RO
Jurnalul Oficial al Uniunii Europene
L 313/22
REGULAMENTUL DELEGAT (UE) 2015/2195 AL COMISIEI
din 9 iulie 2015
de completare a Regulamentului (UE) nr. 1304/2013 al Parlamentului European și al Consiliului privind Fondul social european, în ceea ce privește definirea baremelor standard pentru costuri unitare și a sumelor forfetare pentru rambursarea cheltuielilor statelor membre de către Comisie
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (UE) nr. 1304/2013 al Parlamentului European și al Consiliului privind Fondul social european și de abrogare a Regulamentului (CE) nr. 1081/2006 al Consiliului (1), în special articolul 14 alineatul (1),
întrucât:
(1)
Baremele standard pentru costuri unitare și sumele forfetare pentru rambursarea statelor membre ar trebui să fie stabilite pe baza unor metode prezentate de statele membre și evaluate de Comisie, inclusiv metodele prevăzute la articolul 67 alineatul (5) din Regulamentul (UE) nr. 1303/2013 al Parlamentului European și al Consiliului (2) și la articolul 14 alineatele (2) și (3) din Regulamentul (UE) nr. 1304/2013.
(2)
Ținând seama de diferitele tipuri de operațiuni pe care Fondul social european le poate susține, definirea și valorile baremelor standard pentru costuri unitare și ale sumelor forfetare pot varia în funcție de tipul operațiunii, pentru a ține cont de caracteristicile specifice ale acesteia.
(3)
Există diferențe importante între statele membre și, în unele cazuri, între regiunile unui stat membru, în ceea ce privește nivelul costurilor pentru un anumit tip de operațiune. În conformitate cu principiul bunei gestiuni financiare a Fondului social european, definirea baremelor standard pentru costuri unitare și a sumelor forfetare stabilite de Comisie ar trebui să reflecte, de asemenea, caracteristicile specifice ale fiecărui stat membru și ale fiecărei regiuni.
(4)
Pentru ca valorile baremelor standard pentru costuri unitare să reflecte nivelul costurilor suportate în mod efectiv, se pune la punct o metodă de ajustare a acestora,
ADOPTĂ PREZENTUL REGULAMENT:
Articolul 1
Obiectul și domeniul de aplicare
Prezentul regulament stabilește baremele standard pentru costuri unitare și sumele forfetare care pot fi utilizate de Comisie pentru rambursarea cheltuielilor statelor membre.
Articolul 2
Tipuri de operațiuni
Tipurile de operațiuni vizate de rambursarea pe baza baremelor standard pentru costuri unitare și a sumelor forfetare, în conformitate cu articolul 14 alineatul (1) din Regulamentul (UE) nr. 1304/2013, sunt stabilite în anexe.
Articolul 3
Definirea baremelor standard pentru costuri unitare și a sumelor forfetare, precum și a valorilor acestora
Definirea și valorile baremelor standard pentru costuri unitare și ale sumelor forfetare pentru fiecare tip de operațiuni, în conformitate cu articolul 14 alineatul (1) din Regulamentul (UE) nr. 1304/2013, sunt stabilite în anexe.
Articolul 4
Ajustarea valorilor
(1)   Valorile stabilite în anexe se ajustează în conformitate cu metodele prevăzute în anexele respective.
(2)   Valorile ajustate în conformitate cu alineatul (1) se aplică în cazul rambursării cheltuielilor legate de acele părți ale operațiunilor care se desfășoară la data ajustării sau ulterior acesteia.
Articolul 5
Intrarea în vigoare
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 9 iulie 2015.
Pentru Comisie
Președintele
Jean-Claude JUNCKER
(1)  JO L 347, 20.12.2013, p. 470.
(2)  Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului (JO L 347, 20.12.2013, p. 320).
ANEXA I
Condiții de rambursare a cheltuielilor Suediei pe baza baremelor standard pentru costuri unitare
1.   Definirea baremelor standard pentru costuri unitare
Tipul operațiunilor (1)
Denumirea indicatorului
Categoria costurilor
Unitatea de măsură a indicatorului
Valori
1.
Operațiuni finanțate în cadrul axei prioritare 1 „Oferta de competențe” a programului operațional (Nationellt socialfondsprogram för investering för tillväxt och sysselsättning 2014-2020) (CCI- 2014SE05M9OP001)
Ore lucrate
Salariile personalului angajat pentru operațiune
Numărul de ore lucrate (2)
Categoria salarială
[codul SSYK (3)]
Regiune: Stockholm (SE 11)
[cost unitar pe oră – suma în SEK (4)]
Toate regiunile, cu excepția regiunii Stockholm (SE 12-33)
(cost unitar pe oră – suma în SEK)
1 (912 – 913-919 -921)
229
234
2 (414 – 415 – 421 – 422-512 – 513 – 514 – 515 – 522 – 611-612 -613 – 614-826)
257
254
3 (331 – 348 – 411 – 412 – 413 – 419 – 711 – 712 – 713 – 714 – 721 – 722 – 723 – 724 – 731 – 732 – 734 – 741 – 742 – 743 – 811 – 812 – 813 – 814 – 815 – 816 – 817 – 821 – 822 – 823-824 – 825 – 827-828 -829-831 – 832 – 833 – 834 – 914 – 915 – 931 – 932 – 933)
297
282
4 (223 – 232 – 233 – 234 – 235 – 243 – 249 – 313 – 322 – 323 – 324 – 332 – 342 – 343 – 344 – 345 – 346 – 347 – 511 – 011)
338
313
5 (213 – 221 – 231 – 241 – 244 – 245 – 246 – 247 – 248 – 311 – 312 – 315 – 321 – 341)
419
366
6 (211 – 212 – 214 – 222 – 242 – 314)
554
517
7 A (121)
739
739
7 B (111-123)
801
625
7 C (131-122)
525
429
2.
Operațiuni finanțate în cadrul axei prioritare 1 „Oferta de competențe” a programului operațional (Nationellt socialfondsprogram för investering för tillväxt och sysselsättning 2014-2020) (CCI-2014SE05M9OP001)
Ore de participare la operațiune
Salariul participantului
Numărul de ore de participare (2)
Regiune: Stockholm (SE 11)
(cost unitar pe oră – suma în SEK)
Toate regiunile, cu excepția regiunii Stockholm (SE 12-33)
(cost unitar pe oră – suma în SEK)
229
234
3.
Operațiuni finanțate în cadrul axei prioritare 2 „Consolidarea tranziției spre piața muncii” și al axei prioritare 3 „Inițiativa privind ocuparea forței de muncă în rândul tinerilor” ale programului operațional (Nationellt socialfondsprogram för investering för tillväxt och sysselsättning 2014-2020) (CCI-2014SE05M9OP001)
Ore lucrate
Salariile personalului angajat pentru operațiune
Numărul de ore lucrate (2)
Categorie profesională
Regiune: Stockholm (SE 11)
(cost unitar pe oră – suma în SEK)
Toate regiunile, cu excepția regiunii Stockholm (SE 12-33)
(cost unitar pe oră – suma în SEK)
Șef de proiect pentru operațiunile în cazul cărora totalul cheltuielilor eligibile, astfel cum se precizează în documentul care stabilește condițiile acordării sprijinului, este de peste 20 de milioane SEK
535
435
Șef de proiect pentru operațiunile în cazul cărora totalul cheltuielilor eligibile, astfel cum se precizează în documentul care stabilește condițiile acordării sprijinului, este mai mic sau egal cu 20 de milioane SEK/adjunct de șef de proiect pentru operațiunile în cazul cărora totalul cheltuielilor eligibile, astfel cum se precizează în documentul care stabilește condițiile acordării sprijinului, este de peste 20 de milioane SEK
478
405
Colaborator în cadrul proiectului
331
300
Economist în cadrul proiectului
427
363
Administrator
297
270
4.
Operațiuni finanțate în cadrul axei prioritare 2 „Consolidarea tranziției spre piața muncii” și al axei prioritare 3 „Inițiativa privind ocuparea forței de muncă în rândul tinerilor” ale programului operațional (Nationellt socialfondsprogram för investering för tillväxt och sysselsättning 2014-2020) (CCI- 2014SE05M9OP001)
Ore de participare la operațiune
Indemnizația participantului
Numărul de ore de participare (2)
Asistență financiară (cost unitar pe oră)
Vârstă
(SEK)
18-24 de ani
32
25-29 de ani
40
30-64 de ani
46
Subvenție pentru activitate și primă de dezvoltare (cost unitar pe oră)
Vârstă
(SEK)
15-19 ani
17
20-24 de ani
33
25-29 de ani
51
30-44 de ani
55
45-69 de ani
68
Prestație de securitate socială și de boală (cost unitar pe oră)
Vârstă
(SEK)
19-29 de ani (prestație de securitate socială)
51
30-64 de ani (prestație de boală)
58
Prestație de boală, prestație de readaptare, prestație în caz de accident la locul de muncă sau de boală profesională (cost unitar pe oră)
Vârstă
(SEK)
mai puțin de 19 ani
48
20-64 de ani
68
2.   Ajustarea valorilor
Costurile unitare din tabel se aplică orelor lucrate sau orelor de participare în 2015. Cu excepția costurilor unitare referitoare la indemnizațiile participanților (menționate la punctul 4 din tabel), care nu vor fi ajustate, aceste valori se majorează automat cu 2 % pe data de 1 ianuarie a fiecărui an, începând din 2016 până în 2023.
(1)  Valorile baremelor standard pentru costuri unitare se aplică numai acelor părți ale operațiunilor referitoare la categoriile de costuri stabilite în prezenta anexă.
(2)  Numărul total de ore declarate într-un an nu poate depăși numărul standard de ore anuale lucrate în Suedia, și anume 1 862 de ore.
(3)  Cod profesional aplicabil în Suedia.
(4)  Monedă în Suedia.
ANEXA II
Condiții de rambursare a cheltuielilor Franței pe baza baremelor standard pentru costuri unitare
1.   Definirea baremelor standard pentru costuri unitare
Tipul operațiunilor
Denumirea indicatorului
Categoria costurilor
Unitatea de măsură a indicatorului
Sume (în EUR)
„Garantie Jeunes”, finanțată în cadrul axei prioritare 1 „Integrarea tinerilor NEET pe piața muncii” a programului operațional „PROGRAMME OPÉRATIONNEL NATIONAL POUR LA MISE EN ŒUVRE DE L'INITIATIVE POUR L'EMPLOI DES JEUNES EN METROPOLE ET OUTRE-MER” (CCI-2014FR05M9OP001)
Tinerii NEET (1) care au obținut rezultate pozitive în cadrul operațiunii „Garantie Jeunes” cel târziu la 12 luni de la începerea perioadei de instruire
—
indemnizațiile plătite participantului;
—
costurile de activare suportate de „misiunile locale”
Numărul de tineri NEET care au atins unul dintre următoarele rezultate cel târziu la 12 luni de la începerea perioadei de instruire:
—
au participat la o formare profesională care a condus la obținerea unei certificări prin:
—
participarea la o formare continuă (învățare pe tot parcursul vieții); sau
—
participarea la o formare de bază;
sau
—
au înființat o întreprindere; sau
—
au obținut un loc de muncă; sau
—
au cumulat cel puțin 80 de zile lucrătoare (remunerate sau nu) într-un mediu profesional.
3 600
2.   Ajustarea valorilor
Baremul standard pentru costuri unitare prezentat în tabel se bazează parțial pe un barem standard pentru costuri unitare finanțate în întregime de Franța. Din suma de 3 600 EUR, 1 600 EUR corespund baremului standard pentru costuri unitare stabilit de „instruction ministérielle du 11 octobre 2013 relative à l'expérimentation Garantie Jeunes prise pour l'application du décret 2013-80 du 1er octobre 2013 ainsi que par l'instruction ministérielle du 20 mars 2014”, pentru a acoperi costurile suportate de serviciile publice de ocupare a forței de muncă în rândul tinerilor („Missions locales”) în vederea formării fiecărui tânăr NEET care participă la operațiunea „Garantie Jeunes”.
Baremul standard pentru costuri unitare definit la punctul 1 este actualizat de statul membru în conformitate cu ajustările (prevăzute de normele naționale) aduse baremului standard pentru costuri unitare de 1 600 EUR menționat în paragraful precedent, care acoperă costurile suportate de serviciile publice de ocupare a forței de muncă în rândul tinerilor.
(1)  Tinerii care nu sunt încadrați profesional, nu urmează niciun program educațional sau de formare și care participă la o operațiune sprijinită prin „PROGRAMME OPÉRATIONNEL NATIONAL POUR LA MISE EN ŒUVRE DE L'INITIATIVE POUR L'EMPLOI DES JEUNES EN METROPOLE ET OUTRE-MER”.

Summary:
Norme privind rambursarea cheltuielilor legate de Fondul Social European țărilor UE
Norme privind rambursarea cheltuielilor legate de Fondul Social European țărilor UE
 
SINTEZĂ PRIVIND:
Regulamentul delegat (UE) 2015/2195 de completare a Regulamentului (UE) nr. 1304/2013 privind Fondul social european, în ceea ce privește definirea baremelor standard pentru costuri unitare și a sumelor forfetare pentru rambursarea cheltuielilor țărilor UE de către Comisie
CARE ESTE ROLUL ACESTUI REGULAMENT DELEGAT?
Regulamentul stabilește baremele standard pentru costuri unitare și sumele forfetare pe care Comisia Europeană le poate folosi pentru rambursarea cheltuielilor țărilor UE.  Acesta completează Regulamentul (UE) nr. 1304/2013, Regulamentul privind Fondul Social European (Regulamentul FSE).  
ASPECTE-CHEIE
Regulamentul (UE) nr. 1304/2013, Regulamentul FSE
Regulamentul FSE permite Comisiei să adopte regulamentul delegat.
Articolul 14 alineatul (1) din Regulamentul FSE permite Comisiei să ramburseze cheltuielile efectuate de către țările UE pe baza baremurilor standard pentru costuri unitare și sume forfetare definite de către Comisie. Sumele calculate pe această bază sunt considerate drept sprijin public plătit beneficiarilor și drept cheltuieli eligibile conform normelor comune privind fondurile structurale și de investiții europene.
Domeniul de aplicare al regulamentului delegat
Anexele acestui regulament delegat stabilesc:tipurile de operațiuni vizate;  definițiile baremelor standard pentru costuri unitare sau ale sumelor forfetare;  valorile;  metode de ajustare a acestor valori.  
DE CÂND SE APLICĂ REGULAMENTUL DELEGAT?
Se aplică de la 18 decembrie 2015.
CONTEXT
Fondul social european (Comisia Europeană)  
DOCUMENTUL PRINCIPAL
Regulamentul delegat (UE) 2015/2195 al Comisiei din 9 iulie 2015 de completare a Regulamentului (UE) nr. 1304/2013 al Parlamentului European și al Consiliului privind Fondul social european, în ceea ce privește definirea baremelor standard pentru costuri unitare și a sumelor forfetare pentru rambursarea cheltuielilor statelor membre de către Comisie (JO L 313, 28.11.2015, pp. 22-28)
Modificările succesive aduse Regulamentului (UE) 2015/2195 au fost integrate în textul de bază. Această versiune consolidată are doar un caracter informativ.
DOCUMENTE CONEXE
Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului (JO L 347, 20.12.2013, pp. 320-469)
A se vedea versiunea consolidată.
Regulamentul (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului (JO L 347, 20.12.2013, pp. 470-486)
A se vedea versiunea consolidată.
Data ultimei actualizări: 15.01.2019